Denne utviklingen ble også registrert hos All England Club, som i 1875 leide plass til en bane tiltenkt tennis og badminton. Året etter anla man ytterligere fire baner etter Wingfields modell. Sommeren 1877 byttet klubben navn til «All England Croquet and Lawn Tennis Club». Samtidig hadde Wingfields patent gått ut, og nye, faste, rektangulære tennisbaner ble anlagt ved Worple Road. I 1882 byttet foreningen igjen navn, nå til «All England Lawn Tennis and Croquet Club».